open-index/open-wikipedia-markdown huggingface dataset:
Tom Harkin

**Thomas Richard «Tom» Harkin** (født 19. november 1939 i Cumming i Iowa) er en amerikansk demokratisk politiker. Han har representert Iowa i Senatet siden 1985. Før dette var han valgt til Representantenes hus fra Iowas 5. distrikt 1975–1985. Siden 2009 har han ledet Senatets komité for helse, utdannelse, arbeid og pensjon, og ledet komiteen for jordbruk, ernæring og skogbruk 2001–2003 og 2007–2009.

Harkin var kandidat til Det demokratiske partis presidentnominasjon i 1992. Han var en tidlig favoritt og vant det første primærvalget i sin hjemstat Iowa. I det neste primærvalget, som ble avviklet i New Hampshire, gikk det dårligere. Bill Clinton, som tok en sterk andreplass, fikk medieoppmerksomheten. Etter dette imploderte valgkampanjen, og Harkin trakk seg som kandidat og støttet Clinton, etter å ha vunnet bare Iowa, Idaho og Minnesota. Harkin ble ofte nevnt som mulig visepresidentkandidat for Al Gore i 2000, men Gore valgte til slutt senator Joe Lieberman fra Connecticut.

Tom Harkin er sønn av en irsk-amerikansk gruvearbeider og en slovensk immigrant. Han vokste opp i trange kår med fem søsken i et hus med hverken varmtvann eller ovn. Moren døde da sønnen var ti år gammel. Etter high school studerte han med stipend fra United States Navy ved Iowa State University, hvor han tok bachelorgrad i statsvitenskap og samfunnsøkonomi i 1962. Harkin tjenestegjorde som pilot i United States Navy 1962–1967, og ble uteksaminert fra Catholic University of America med kandidatgrad i rettsvitenskap i 1972. Han praktiserte i et par år som advokat.

Han vil ikke søke gjenvalg til Senatet i 2014.

## Referanser


## Litteratur
* 

## Eksterne lenker
*
Tomasskolen Trondheim Kristne Grunnskole

**Tomasskolen Trondheim Kristne Grunnskole** vanligvis bare **Tomasskolen**, er en kristen friskole som er en selvstendig stiftelse. Tomasskolen ble grunnlagt år 2000 av Pinsemenigheten Betel i Trondheim. Skolen holder til i bygget som tidligere var befalsskole ved Kristiansten festning. Tomasskolen er godkjent av Kunnskapsdepartementet (Utdannings- og forskningsdepartementet), mottar statsstøtte og drives i samsvar med læreplanene i Kunnskapsløftet. Skolens første rektor var Jostein Janøy. 

Tomasskolen er godkjent for 250 elever, og har i dag 130 elever. Skolen har undervisning fra 1. til 10.&nbsp;klasse, og er åpen for alle som ønsker et skoletilbud med en tydelig kristen profil. Skolen har tilpasset opplæring for alle og oppfølging av den enkelte elev. Tomasskolen har, i tillegg til kroppsøvingsfaget,  daglige økter med fysisk aktivitet.

Tomasskolen har kristen tro, Bibelen og de felleskristelige bekjennelser som grunnlag og bygger på et kristent menneskesyn. Hvert enkelt menneske er uendelig verdifullt, det har gaver og evner som skolen får være med å utvikle.

Tomasskolen ønsker å være en «karakter-skole» som legger vekt på at elevene viser respekt, omtanke og toleranse og et tilgivende sinnelag overfor hverandre. Elevens faglige, fysiske og åndelige utvikling står i sentrum for virksomheten. Det legges vekt på respekt for Gud og mennesker, ærlighet, nestekjærlighet, ansvarsbevissthet og hjelpsomhet.

## Rektorer
* Jostein Janøy – 2000-2002
* Kirsti Thuseth Gunnestad – 2002-2010
* Anne Berit Olaussen - 2010-2018
* Jens Oskar Jensen - 2018 (midlertidig kort periode)
* Berit Marie Strand - 2018-

Styreledere
* Anne Lene Cyvin 2000-2010
* Øyvind Wathne 2010-

## Referanser


## Eksterne lenker
* 
*
Trefningen ved Amnabro

**Trefningen ved Amnabro** var en trefning i 1304 under den svenske brødrestriden. Trefningen sto mellom mindre avdelinger av riddere med deres følge av svenner og støttepersonell.

Kong Birger Magnusson sendte en fortropp på åtte ridderne og deres følge til den strategiske viktige broen Amnabro ved Gullsprång på østsiden av Vänern, hvor Västergötland, Värmland og Närke møtes. Mens troppen var opptatt med å ødelegge broen, ble de overrasket av en fiendtlig fortropp fra hertugenes norsk-svenske hær som hadde tatt seg fram til Värmland og Dalsland. Ridderen Mathias Kettilmundsson, som hadde utmerket seg under den såkalte «Nevakampanjen» i 1299, overfalte og beseiret den kongelige fortroppen. Alle ridderne ble tatt til fange eller jaget på flukt.

Denne mindre seieren fikk ingen betydning for krigen i 1304. Kong Birger Magnusson og marsk Torgils Knutsson beleiret og inntok den viktige befestningen Nyköpingshus i Nyköping før de vendte vestover med en stor hær, som er sagt å ha vært på 10 000 mann. Hertugene måtte trekke seg tilbake til grensen mellom Båhuslen og Dalsland.

## Kilder
* *Ulf Sundberg* Medeltidens Svenska Krig 2002 ISBN 91-89660-11-0
Argentum Fondsinvesteringer

**Argentum Fondsinvesteringer AS** er et norsk kapitalinvesteringsselskap og tidligere kapitalforvaltningsselskap etablert i 2001. Selskapet er eid av den norske stat gjennom Nærings- og handelsdepartementet. Foretakets formål var opprinnelig å forvalte statens investeringer i aktive eierfond (*private equity-fond*), men i 2025 solgte selskapet forvaltningsvirksomheten til EGD Holding. Etter at Stortinget godkjente salget i desember 2025, trådte avtalen i kraft i januar 2026. Selskapet drives på forretningsmessig grunnlag. Selskapet er en betydelig investor i nordiske private equity fond. Selskapet investerer i både venturefond og oppkjøpsfond. 

Egenkapitalen i Argentum var ved utgangen av 2012 på ca. 7 milliarder kroner. Selskapet hadde 24 ansatte per 2018, og 28&nbsp;ansatte per 2026..Per 2018 hadde selskapet kontorer i Oslo og i Bergen. Per 2025 har selskapet hovedkontor i Bergen.

Datterselskapet Argentum Secondary AS investerer i annenhåndsmarkedet for aktive eierfond i Norden.

Dagens Næringsliv skrev i 2025 at staten siden etableringen i 2001 har skutt inn omtrent 4 milliarder kroner og fått ut 8 milliarder i utbytte. I samme periode har forvalterne fått 4 milliarder kroner i betaling. Argentum har ifølge DN hatt 37 % forvaltningskostnader, sammenlignet med Oljefondets 0,7 %.

## Referanser


## Eksterne lenker
* 

## Kilder

* Melding til Stortinget nr 13, 2010–11: ''Aktivt eierskap – norsk statlig eierskap i en global økonomi'', avgitt 1. april 2011, side 74 ff.
* Årsrapport for Argentum Fondsinvesteringer 2012, www.argentum.no/en/Arsrapporter/Annual-Report-2012/Annual-accounts/
Cayenne

**Cayenne** er hovedstaden i den franske oversjøiske regionen Fransk Guyana. Byen ligger ved munningen av elva Cayenne (''rivière de Cayenne'') som renner ut i Atlanterhavet. 

## Befolkningsutvikling
***Antall innbyggere i kommunen Cayenne***

## Referanser


## Eksterne lenker
* 
* Kommunedata INSEE
Øystein Langedrag

**Øystein Langedrag** (født 23. februar 1785 i Seljord i Telemark, død 12. april 1848) var en norsk folkemusikkutøver. Han bodde i Seljord hele livet og var en av de første store felespelemennene i Telemark.

Da Langedrag var i militæret, lærte han seg å spille flatfele og å spille etter noter. Av Jon Kjos (Kvammen) fikk han lære slåttespill. 

Langedrag var mye sammen med den tre år eldre Knut Lurås, og sammen utformet de tre slåtter som kalles *Langedragen* *I*, *II* og *III* i Seljord og *Luråsen* *I*, *II* og *III* i Tinn. Langedrag hadde også en god del spelsamkvem med sambygdingen Olav Soterud (1782–1828). 

Langedrag var en viktig tradisjonsbærer som kunne mange gamle slåtter, blant annet spilte han Kivlemøyane i form etter Gunnar Grjotnes i Fjågesund (han kunne 7), som igjen hadde dem fra Tov Kristiansen – den eldste spelemannen en kjenner til i Seljord. Det er fortalt at Tov Kristiansen spilte «rammeslåtter», og kanskje også sekkepipe. 

Forøvrig var Langedrag en viktig læremestrene for bl.a. Myllarguten, Petter Veum og for sønnen Leiv Sandsdalen. En kan si at Øystein Langedrag er en av grunnleggerne for Myllarspelet.

## Referanser


## Kilder
* Gurvin og Anker : *Musikklekskon* (1949)
* Rikard Berge: *Spelemenner*/*Eit stykke frå Norges Musikkhistorie* (1921)

## Eksterne lenker
* Rikard Berge: ''Spelemenner'' / ''Eit stykke frå Norges Musikkhistorie'', 1921
Al Joyner

**Alfredrick «Al» Alphonzo Joyner** (født 19. januar 1960 i East St. Louis, Illinois) er en amerikansk tidligere friidrettsutøver som konkurrerte i tresteg.

Joyner ble olympisk mester i tresteg under OL 1984 i Los Angeles. Han seiret med et hopp på 17,26. På andreplass kom landsmannen Mike Conley, mens Keith Connor fra Storbritannia tok bronsemedaljen. Joyner er bror til Jackie Joyner-Kersee og var gift med Florence Griffith-Joyner, begge olympiske gullmedaljører.

## OL-medaljer
*  1984  Los Angeles -  **Gull** i friidrett, tresteg menn  USA

## Referanser


## Eksterne lenker
*
Adolph Esmit

**Adolph Esmit** var guvernør på St. Thomas og St. Jan i Dansk Vestindia i to perioder, fra november 1682 til 7. mai 1684 og fra mars 1687 til oktober 1688. I hans første guvernørperiode etterfulgte han sin bror Nicolai Esmit.

Adolph Esmit startet sin karriere i Vestindia som kaptein på et slaveskip og ble leder for hans brors motstandere som bestod av noen plantasjeeiere. Adolph Esmit ledet et opprør mot sin bror og hans medhjelpere utnevnte ham til guvernør. Denne utnevnelsen ble senere stadfestet av Vestindisk-guineisk Kompagni etter bistand fra sin kones kontakter i København. Hans regime støttet opp under piratvirksomhet og for å forebygge at engelskmennene tok St. Thomas i besittelse ble Gabriel Milan utnevnt til ny guvernør i 1684. Den nye guvernøren hadde ordre om å sende Esmit tilake til København, men i stedet  ble han satt i fengsel i et utpressingsforsøk fra Milans side. Fengslingen av Esmit førte til at Vestindisk-guineisk Kompagni sendte ut en ny ekspedisjon fra København for å hente dem begge. Esmit unnslapp strafferettslig forfølgelse da han overbeviste Vestindisk-guineisk Kompagni om at han kunne hjelpe kompaniet med å finne vraket av et spansk skip lastet med sølv.

Han ble for andre gang guvernør på St. Thomas i 1687, men etter at hans kunnskaper om sølvskipet viste seg å være  løgn og at utnevnelsen av ham som guvernør ikke ble godt mottatt av øyas innbyggere, ble han beordret tilbake til København i 1688. Esmit unnslapp på nytt strafferettslig forfølgelse ved å flykte til Kurland, hvor alle spor etter ham forsvinner.

## Eksterne lenker
*  Dansk biografisk Lexikon om Adolph Esmit
Motorveimassakren i Tennessee

**Motorveimassakren i Tennessee** var en drapssak i Greenville i Tennessee i 1997 som ble omtalt i mediene i USA og Norge. En norsk-amerikansk familie ble utsatt for bilkapring og deretter skutt av seks unge personer.
## Beskrivelse
Nordmannen Vidar Lillelid (34), hans amerikanske kone Delphina (28) og deres datter Tabitha (6) ble skutt ned på en øde veistrekning i Tennessee den 6. april 1997. Vidar og Delphina ble funnet døde, mens datteren døde etter å ha blitt fraktet til sykehus. Parets 3 år gamle sønn Peter overlevde, og ble funnet gråtende i sin døde mors fang. Han pådro seg skader i ryggen og ble blind på det ene øyet.

Vidar Lillelid vokste opp i Bergen, men flyttet i 1985 til USA, der han giftet seg med Delphina Zelaya i 1989. Hun var født i New York av foreldre fra Honduras. De møttes gjennom sitt felles engasjement i Jehovas vitner.

Seks unge personer, Joseph Risner (21), Edward Dean Mullins (19), Natasha Wallen Cornett (18), Crystal R. Sturgill (18), Karen R. Howell (17) og Jason Blake Bryant (15), ble kort tid etter arrestert i delstaten Arizona, mistenkt for drapene. De hadde alle hatt en vanskelig oppvekst og levde på kant med loven, i tillegg til at de hadde gjort seg bemerket for at de var opptatt av okkultisme og satanisme. De ble arrestert av politiet da de kjørte samme Dodge varebil som familien Lillelid. Vitner observerte ungdommene, som var i alderen 15 til 21 år, i samtale med familien. De skal ha kommet over familien på en rasteplass. Derfra skal de ha tvunget familien til å kjøre dem et stykke. Ungdommene skal ha skutt 17 skudd mot familien. Familien ble funnet ved den forlatte bilen til ungdommene.
## Dom
Rettergang ble avsluttet i mars 1998. De seks ungdommene ble dømt til fengsel på livstid. Dommeren anvendte de samme skjerpende omstendigheter for alle: Tortur og bestialitet ved at ofrene ble plaget før drapene, barna så foreldrene bli skutt, ofrene ble overkjørt mens ihvertfall moren var i live, og drapene ble utført for å skjule forbrytelser og hindre arrestasjon. 

Imidlertid ble det ikke nøyaktig avgjort hvem av dem som hadde hovedskylden for drapene. Det ble sagt at den yngste, Jason Bryant, hadde avfyrt skudd, men at en annen også trolig hadde gjort det. Flere klaget over at rettssaken ble avsluttet uten at alle detaljer hadde kommet frem.

Vidars søster Randi Heier, som bodde i Sverige, ble tilkjent foreldreretten til den overlevende nevøen. Han har siden vokst opp hos henne og hennes familie. I en alder av omkring tolv år hadde han fortsatt problemer med å gå.

## Eksterne lenker
* Six – the movie  En film av psykolog Helen Smith
* Satanist-jenter sugde hverandres blod (Dagbladet, 1997)
* Strengeste straff for Lillelid-drap (Dagbladet, 1998)
* Lillelid-dømte fortsetter bortforklaringene (Dagbladet, 1998)
* Kjemper for byens rykte (Dagbladet, 1998)
Edvin

**Edvin** er et mannsnavn. Navnet er en variant av *Edwin*, som er en engelsk parallell til det norrøne navnet *Audvin*, hvor *audr* betyr «rikdom» og *vin* betyr «venn».

## Utbredelse
*Eadwine* eller *Edwin* var et vanlig navn i England på 1000-tallet og igjen på midten av 1800-tallet og begynnelsen av 1900-tallet.

I USA var *Edwin* et populært navn på midten av 1800-tallet.

Navnet *Edwin* har vært mest brukt i Norge fra 2010-årene og hadde en popularitetstopp med 0,1 % i 2022.

|}

## Navnedag
*Edwin* har navnedag i flere land, oftest 4. oktober, men har ikke noen norsk navnedag.

## Kjente personer med navnet
* Edvin Wide (1896–1996), svensk langdistanseløper
* Edvin Laine (f. 1905), finsk filmregissør
* Edvin Öhrström (f. 1906), svensk skulptør og glasskunstner
* Edvin Helseth (f. 1925), norsk politiker
* Edvin Aamot (f. 1963), norsk skytterkonge
* Edvin Endre (f. 1994), svensk skuespiller

## Referanser


## Eksterne lenker
*
Slaget ved Högbro

**Slaget ved Högbro** i året 1288 var et blodig slag der en hær oppstilt av tyske leiestyrker og væpnede borgere fra byen Visby vant over et gotlandsk bondeoppbud som ble nesten fullstendig tilintetgjort. Dette var under den gotlandske borgerkrigen.

Et annet slag, Slaget ved Roma kloster, sluttet uavgjort etter at de gotlandske bøndene hadde gått til motangrep med et nytt bondeoppbud. Etter to meget blodige slag måtte borgerhæren trekke seg tilbake til Visby.

## Eksterne lenker
* Minnekorset om slaget
Slaget ved Roma kloster

**Slaget ved Roma kloster** var et slag i 1288, under den gotlandske borgerkrigen mellom borgerne i Visby og bøndene på landsbygda i Gotland. Slaget var trolig det blodigste som inntil da hadde blitt utført på øya. Ifølge ulike sagn var dette og slaget ved Högbro, som sto litt lengre i sør, usedvanlig bittert og blodig med store tap for begge parter.

Etter at borgerhæren, som besto av tyske leiestyrker, hadde tilintetgjort et bondeoppbud og vunnet ved Högbro, ble de senere utsatt for et motangrep av et nytt bondeoppbud ved Roma kloster midt på Gotland, omlagt 20-25 kilometer sørøst for Visby. Kampene som hadde vært blodig, sluttet uavgjort med at begge hærene var for utmattet og med stort tap på begge sider.

Borgerhæren måtte trekke seg tilbake til Visby, hvor den oppholdt seg resten av sommeren. I august 1288 intervenerte svenskekongen Magnus Ladulås i konflikten med en stor kongelige hær.

## Kilder
* *Mats Adolfsson* Svenska uppror Bind 1: När borgarna brann Forntiden-1499 2007 ISBN 978-91-27-02631-5
Aasiaat lufthavn

**Aasiaat lufthavn**  er en flyplass i Aasiaat kommune, rett syd for Diskobukten på vestkysten av Grønland.

Den ble åpnet i 1998, og ligger ca 2 km nordøst for byen Aasiaat. 

## Kilder
*Informasjonsark (pdf) hos navair
Menighetsbibelskolen

**Menighetsbibelskolen AS** (**MBS**) er en kristen bibelskole. Aksjene i selskapet eies av pinsemenigheten Salem Sandefjord. Skolen er offentlig godkjent for utdanning på videregående nivå (NOKUT-godkjent fagskole), og skal primært kvalifisere til arbeid innenfor menigheter og misjon. Skolen stiller krav om at studentene må ha fullført videregående skole. 

Menighetsbibelskolen ble etablert i Sandefjord, men har flere avdelinger. Den drives i nær tilknytting til den lokal menigheten. Studentene oppfordres til å tilegne seg ytterligere erfaring og kompetanse i menighetsmiljøet. 

## Historie
Skolen startet i høsten 1976, som et tre måneders bibelkurs. I 1981 mottok skolen godkjenning fra Utdanningsdepartementet og i august samme året startet skolen med ett-årige undervisningstilbud. 

Frank Matre var med å etablere bibelskolen og var rektor frem til 1983.

## Avdelinger
*  *Menighetsbibelskolen Sandefjord* – startet med kurs i 1976 og har siden 1981 utviklet det ettårige bibelskoletilbudet.
* *Menighetsbibelskolen Kristiansand* – startet høsten 2003 bibelskole i Filadelfia Kristiansand.
* *Menighetsbibelskolen Oslo* – er et samarbeid med Filadelfia bibelskole. 
* *Menighetsbibelskolen Vennesla* –  startet høsten 2004 med undervisning i Filadelfia Vennesla. Menigheten har tidligere drevet en «omsorgsbibelskole», rettet mot mennesker som  ønsket å dyktiggjøre seg innenfor omsorgsarbeid eller har hatt behov for et trygt undervisningsmiljø.

## Referanser


## Eksterne lenker
*
Ljósufjöll

**Ljósufjöll** er et vulkansk sprekksystem på den vestre delen av Island. Systemet hadde sitt siste utbrudd rundt 960. Man finner flere sinderkjegler i området. Den høyeste toppen ligger på 988 moh.

## Se også
* Vulkansk aktivitet på Island

## Eksterne lenker
* Global Volcanism Program &ndash; Ljósufjöll
Frances Shand Kydd

**Frances Ruth Shand Kydd** (født 20. januar 1936, død 3. juni 2004) var moren til Diana, fyrstinne av Wales. Etter to oppløste ekteskap, og dødsfallene til to av hennes fem barn, viet hun de siste årene av sitt liv til veldedighetsarbeid for den romersk-katolske kirke.

## Referanser
John Spencer, 8. jarl Spencer

**Edward John Spencer**, 8. jarl Spencer, (født 24. januar 1924, død 29. mars 1992) ble født i London i England. Han var sønn av Albert Spencer, 7. jarl Spencer og hans kone Cynthia Spencer, grevinne Spencer, datter av James Hamilton, 3. hertug av Abercorn. Han var far til Diana Spencer, senere fyrstinne av Wales.

## Referanser


## Eksterne lenker
*
Jaak Uudmäe

**Jaak Uudmäe** (født 3. september i 1954 i Tallinn) er en tidligere estisk friidrettsutøver som konkurrerte i tresteg og representerte Sovjetunionen.

Uudmäe ble olympisk mester i tresteg under OL 1980 i Moskva. Han vant med et hopp på 17,35 foran sin landsmann Viktor Sanejev og João Carlos de Oliveira fra Brasil tok bronse.

## OL-medaljer
* 1980  Moskva : **gull** i tresteg
## Referanser


## Eksterne lenker
*
Albert Spencer, 7. jarl Spencer

**Albert Edward John Spencer**, 7. jarl Spencer, (1892–1975), titulert fram til 1910 som *vicomte* Althorp fra 1910 til 1922, og kjent mindre formelt som «Jack» Spencer, var en britisk adelsmann. Han var bestefar på farssiden av Diana Spencer, som knapt under 14 år gammel da han døde. Diana kom senere til å gifte seg med Charles, prins av Wales, tronarving til den britiske tronen seks år senere.

## Liv og familie
Spencer ble født i London som sønn av Charles Spencer, 6. jarl Spencer, og hans hustru, den tidligere Margaret Baring, andre datter av Edward Baring, 1. baron Revelstoke. Hans godfedre inkluderte kong Edvard VII.

Etter hans utdannelse på privatskolen Harrow School og på Trinity College ved Universitetet i Cambridge, tjenestegjorde Spencer i den første verdenskrig som kaptein i First Life Guards, og var aktiv i lokalpolitikken i Northamptonshire som konservativ rådsmedlem. Han åpnet opp sitt familiehjem Althorp for offentligheten og var en velkjent kunstkjenner, tillitsmann for Wallace Collection og styreformann i Royal School of Needlework. Han var medlem av både Society of Antiquaries of London og Royal Society of Arts, og for åtte år på 1960-tallet var han i det rådgivende styre for Victoria and Albert Museum. Spencer var også aktiv i reservestyrken i den britiske hæren for 43 år fra 1924. Han var Lord Lieutenant av Northamptonshire, det vil si den britiske monarkens personlige representant i et grevskap, fra 1952 til 1967, og styreformann for Wellingborough School fra 1946 til 1972

Spencer giftet seg med Cynthia Hamilton, andre datter av James Hamilton, 3. hertug av Abercorn i 1919 og de fikk to barn:

* Anne Spencer (født 1920), giftet seg i 1944 med kaptein Christopher Wake-Walker (1920–1998), sønn av admiral Frederic Wake-Walker, og fikk barn.
* John Spencer, 8. jarl Spencer (1924–1992)

Spencer døde ved St Matthews Nursing Home i Northampton etter en kort sykdom, og ble etterfulgt av sin sønn John, far av Diana, prinsessen av Wales.

## Referanser


## Eksterne lenker
*
De syv store sangstjerner

**De syv store sangstjerner** (kinesisk: 七大歌星, pinyin: *Qī dà gēxīng*) er et populært samlebegrep for de syv best kjente sangerne i Kina i første del av 1900-tallet. 

## Bakgrunn
Shanghai var okkupert av japanerne fra 1937.  Annen verdenskrig satte etterhvert sitt preg på økonomien. Flere av stjernene var med i spillefilner, og deres musikk og sang spilte en viktig rolle for utviklingen av kinesisk film. De dominerte 1930- og 1940-årene, til det kinesiske kommunistparti avviste denne typen kulturytringer. 

## Stjernene
Maurice Burke Roche, 4. baron Fermoy

**Edmund Maurice Burke Roche**, 4. baron Fermoy, (født 15. mai 1885, død 8. juli 1955) var en britisk adelsmann og politiker for det konservative partiet i Storbritannia. Han var morfaren til Diana, fyrstinne av Wales.

## Referanser


## Eksterne lenker
*
Ruth Burke Roche, baronesse Fermoy

**Ruth Burke Roche**, baronesse Fermoy, (født 2. oktober 1908, død 6. juli 1993) var en fortrolig venninne av dronning Elisabeth Bowes-Lyon, og mormoren til Diana, fyrstinne av Wales.

Hun var *Dame Commander* av Royal Victorian Order og offiser av Order of the British Empire.

## Referanser
Det gotlandske skatteopprøret

**Det gotlandske skatteopprøret** (**Skattekriget mot Gotlänningarna** på svensk) var ett av flere folkelige opprør mot den svenske kong Birger Magnusson fram til 1317.

Dessverre har man ikke kongens versjon av begivenhetene på Gotland i året 1313, men kun en bestemt hovedkilde, den ganske partiske Erikskrøniken om opprøret.

Freden etter den svenske brødrestriden hadde avspist svenskekongen med en tredjedel av det svenske kongeriket, som i tillegg til landsdelene Hälsingland og Fjädrundaland i Uppland besto av spredte len rundt om på Gotland, Södermanland, Närke, Västergötland, Finland og Småland, med andre ord den fattigste tredjedelen som verken kan eller vil understøtte et kostbart kongestyre.

Svenskekongen som måtte øke skattetrykket dersom han hadde fått store økonomiske vansker, opplevde folkelige motstand og åpent opprør i årene 1313 til 1317 mot øst, sør og nord. Det siste opprøret i Hälsingland mot nord var et forsøk på å innføre et skattesystem på innbyggerne som hadde ikke betalt skatt, i motsetning til resten av det svenske kongeriket.

På Gotland hadde kongen fått flere viktige len som han forsøkt å legge høyere skatt på, men dette satt gotlenningene seg sterkt imot. Etter *Erikskrøniken* hadde Birger Magnusson bestemt seg for å tvinge gjennom sin vilje med vold, og rustet ut en hær som ble landsatt på den gotlandske øya. Der møtte han et stort bondeoppbud som trakk seg innover i landet.

Det skulle ha funnet sted et slag ved Röcklingebacke, der de kongelige styrkene ble beseiret og presset vekk, inn i et sted med alle retrettsveier sperret av gotlenningene. Om det hadde vært et militært sammenstøt med et slikt utfall, er ikke sikkert. Erikskrøniken var svært fiendtlig stemt og ganske partisk overfor fiender av hertug Erik Magnusson,slik at den ikke er helt pålitelig som kilde for ekspedisjonen til Gotland i 1313.

Sommeren 1313 hadde kong Birger Magnusson og gotlenningene sluttet et forlik som fullstendig kullkastet påstandene i Erikskrøniken. Gotlenningene aksepterte det høyere skattenivået for resten av kongens regjeringstid fram til 1319, i kontrast til hva krøniken hadde hevdet for ettertiden. For hvert år måtte bøndene i de kongestyrte len betale 200 mark sølv, en betydelig sum i sin tid.

De folkelige opprørene mot kongen var med på å gi ham et dårlig ettermæle, for den svenske historien som var fram til nylig kraftig preget av Erikskrøniken.

## Kilder
* Gotlands historie
* *Mats Adolfsson* Svenska uppror Bind 1: När borgarna brann Forntiden-1499 2007 ISBN 978-91-27-02631-5
* *Ulf Sundberg* Medeltidens Svenska Krig 2002 ISBN 91-89660-11-0
Apalløkka

**Apalløkka** er et boligområde i Oslo, beliggende på Rødtvet i bydel Grorud. Området har gitt navn til Apalløkkveien og Apalløkka skole. I 1771 var Apalløkka en av tre husmannsplasser som ble registrert under Rødtvet gård.

## Referanser
Bai Guang

**Bai Guang** (kinesisk: 白光, pinyin: *bái guāng*, født 1921 under navnet 史永芬 *Shǐ Yǒngfēn* i Beiping - nå: Beijing - i Kina], død 27. august 1999 i Kuala Lumpur i Malaysia) var en kinesisk filmstjerne og sanger. I 1940-årene ble hun regnet som en av de syv store sangstjerner.  

## Biografi
Bai var først med i Beipings salongteatertrupp (北平沙龙剧团), og opptrådte en gang i Cao Yus stykke «Soloppgang». I 1937 studerte hun ved Tokyouniversitetets musikkfakultet inntil den annen verdenskrig i 1942. Etter dramaskolen bestemte hun seg for å bli filmstjerne. Hun ville å bli som de lysstråler som stråler fra filmfremviseren og mot lerretet. Derav hennes kunstnernavn (白光), som betyr «hvitt lys».

## Karriere

Hennes mandopopsanger ble brukt i mange filmer. Hun hadde en litt dyp og hes stemme, noe som bidro til hennes store popularitet i Shanghai. En godt kjent fremføring av det flørtende slaget var storslageren 等着你回来 (*Deng Zhe Ni Hui Lai*), «Jeg venter på din gjenkomst.»

Bais filmgjennombrudd kom straks, i 1943. Hun ble kjent for å spille forførende roller med et flørtende image, men det hendte også at hun spilte skurkeroller.

Etter at Folkerepublikken Kina ble opprettet i 1949 ble *En glemt kvinne* den første av Folkerepublikkens filmer som ble vist i Hongkong. Selv guvernøren Alexander Grantham ble fan av henne.

I 1950 trakk Bai seg tilbake fra sin sangerkarriere i Kina og bosatte seg i den malaysiske hovedstaden.  I 1953 åpnet hun en populær nattklubb i Tokyos Ginzadistrikt. Senere slo hun seg ned i Hongkong, der hennes siste opptreden var i 1995 under en prisutdelingsseremoni på fjernsyn.

## Filmografi
* Love Peas of Southland (红豆生南国) (1943)
* (恋之火) (1943)
* (十三号凶宅) (1947)
* Blood stained Begonia (血染海棠红) (1949)
* A Forgotten Woman (荡妇心) (1949)
* Songs in the Rainy Nights (雨夜歌声) (1950) 
* A Strange Women (一代妖姬) (1950)
* Smiling Rose (玫瑰花开)
* Hours Passed the Wedding (结婚廿四小时) (1950)
* Tears of Songstress (歌女红菱艳)（1953)

## Referanser


## Eksterne lenker
* 
* 
* Kinas filmdatabase
* Bai Guang synger 等着你回来 *Deng Zhe Ni Hui Lai*, fra YouTube (http://www.youtube.com/watch?v=lZs5hWfH8XI) 
* Moderne innspillinger av 等着你回来 *Deng Zhe Ni Hui Lai* fra YouTube (http://www.youtube.com/watch?v=uwiA_ot5-IY, og karaoke-tekstet på kinesisk og romanisert skrift http://www.youtube.com/watch?v=_bhDkA7AXjs)
Khristo Markov

**Hristo Gantsjev Markov** (bulgarsk: Христо Ганчев Марков, født 27. januar 1965 i Dimitrovgrad) er en tidligere bulgarsk friidrettsutøver som konkurrerte først og fremst i tresteg, men som også var fremragende i lengdehopp og stavsprang.

Markov ble olympisk mester i tresteg i OL 1988 i Seoul. Han vant foran Igor Lapsjin og Aleksandr Kovalenko, begge fra Sovjetunionen. Han er både europa- og verdensmester, han vant tresteg i VM 1987 i Roma.

## OL-medaljer
*  1988  Seoul -  **Gull** i friidrett, tresteg, menn  Bulgaria

## Personlige rekorder
* Tresteg – 17,92 (1987)
* Lengdehopp – 8,23
* Stavsprang – 5,40 (1994)

## Referanser


## Eksterne lenker
*
Cynthia Spencer, grevinne Spencer

**Cynthia Ellinor Beatrix Spencer**, grevinne Spencer, (født som lady Cynthia Hamilton 16. august 1897, død 4. desember 1972) var en britisk adelsdame. Hun var farmoren til Diana, fyrstinne av Wales.

## Liv og familie
Hun var datter av James Hamilton, marki av Hamilton, senere 3. hertug av Abercorn (30. november 1869 – 12. september 1953) og lady Rosalind Cecilia Caroline Bingham (26. februar 1869 – 18. januar 1958). Hennes besteforeldre på morssiden var Charles Bingham, 4. jarl av Lucan og lady Cecilia Catherine Gordon-Lennox, en datter av Charles Gordon-Lennox, 5. hertug av Richmond og lady Caroline Paget.

Cynthia Hamilton giftet seg med vicomte Althorp, 7. jarl Spencer, den 26. februar 1919 ved St. James's, Piccadilly, London.

De fikk to barn:
* Lady Anne Spencer (født 4. august 1920), som giftet seg med Christopher Balwin Hughes Wake-Walker, kaptein i Royal Navy.
* Edward John Spencer, 8. jarl Spencer (24. januar 1924 – 29. mars 1992).

Grevinne Spencer ble utnevnt til *Lady of the Bedchamber* for dronning Elizabeth (dronningmoren) i 1937. Hun fortsatte i denne posisjonen etter Elizabeth ble dronningmor i 1952, og forble der til sin død.

Hun var bestemor av Diana, fyrstinne av Wales. Lady Spencer døde ved Spencerfamiliens arvegods Althorp, 75 år gammel. Hun var lite kjent utenfor hoffet og lokale sirkler før rundt tjue år etter sin død grunnet Dianas berømmelse.

Hun var *Dame Commander* av Royal Victorian Order og offiser av Order of the British Empire.

## Referanser


## Litteratur
* Cokayne, G. E. et al, red. (2000): *The Complete Peerage of England, Scotland, Ireland, Great Britain and the United Kingdom, Extant, Extinct or Dormant*, ny utg., 13 bind i 14 (1910–1959; opptrykk 6 bind , Gloucester: Alan Sutton Publishing, bind XIII, s. 39.
* Mosley, Charles (1999): *Burke's Peerage and Baronetage*, 106. utg. Crans, Sveits: Burke's Peerage (Genealogical Books) Ltd., bind I, s. 6 og bind 2, s. 2673
* Hankinson, C.F.J. (1949): *Debretts Peerage, Baronetage, Knightage and Companionage, 147th year*, London: Odhams Press, s. 1007.

## Eksterne lenker
* Peerage
Charles Spencer, 6. jarl Spencer

**Charles Robert Spencer**, 6. jarl Spencer, (født 30. oktober 1857, død 26. september 1922) var en politiker for det liberale parti i Storbritannia. Han var oldefaren (farfars far) til Diana, fyrstinne av Wales.

Jarlen av Spencer var ridder av Hosebåndsordenen og ridder storkors av Royal Victorian Order. Han ble også tildelt Volunteer Reserve Decoration.

Spencer var medlem av Det kongelige råd. 

## Referanser


## Eksterne lenker
* 
*
Filadelfia bibelskole

**Filadelfia Bibelskole** er en kristen bibelskole som holder til i lokalene til Filadelfia Oslo og er tilknyttet pinsebevegelsen i Norge.

## Historie
Menigheten Filadelfia og Filadelfia Bibelskole ble etablert av Thomas Ball Barratt i 1919. Det første evangelistkurset startet i Møllergata 38 i januar 1919. Ved oppstart var det 107 elever, men etter to uker var elevantallet steget til 400. Dette var lenge pinsebevegelsens eneste bibelskole, med fem ukers kurs hver høst. I 1979 ble tilbudet utvidet med en kveldsbibelskole, med to timers bibelundervisning annenhver onsdag. Noen av dem som underviste var Oddvar Nilsen, Hans Svartdahl, Morgan Kornmo, Egil Strand, Willie Hagen, Osvald Orlien, Sverre Kornmo, Magne Tangen, David Østby, Emanuel Minos og Terje Hegertun. 

I 1983 startet pinsebevegelsen å planlegge et ettårig bibelskoletilbud. Et interimstyre fikk mandatet til å utforme søknad til Kirke- og Undervisningsdepartementet om tilskudd etter lov om privatskoler. Høsten 1984 ga departementet tilsagn om statsstøtte med virkning fra 1. august 1985. Forstander Magne Tangen ble ansatt som skolens rektor og Torill Jahr ble ansatt som skolens undervisningsleder. I 1988 overtok Tore Deila som rektor. Han ble etterfulgt av Karl Inge Tangen høsten 1996.

## Filadelfia bibelskole Oslo
Filadelfia bibelskole er et ettårig studium hvor elevene får undervisning og praksis innenfor menighetsarbeid, bibelfag, temadag. I tillegg er det fordypning innen menighet, lovsang eller kreativitet.

Undervisningstilbudet omfatter blant annet en reise til Kenya i løpet av skoleåret.

## DSCOVR
DSCOVR er en del av Fagskolen Essens. Skolen er et NOKUT-godkjent fagskoletilbud med studieretningen Menighets- og misjonsarbeid. Skolen har 12 studieplasser. Skolen har samarbeid med Filadelfia bibelskole Oslo, Nairobi Chapel. Fokuset for skolen er en økt forståelse omkring religion og kulturutveksling. Skolen har opptil 6 måneders studium i utlandet. Gjennom skoleåret får studenter oppfølging både i Norge og under uteoppholdet. 

## Referanser


## Eksterne lenker
* 
* 
*  Hjemmesiden til MBS avd. Oslo - DSCOVR.no Besøkt 22. februar 2021.
James Burke Roche, 3. baron Fermoy

**James Boothby Burke Roche**, 3. baron Fermoy, (født 28. juli 1852, død 30. oktober 1920) var en irsk adelsmann og medlem av det britiske parlamentet. Han var oldefaren (morfars far) til Diana, fyrstinne av Wales.

## Referanser


## Eksterne lenker
*
Chris Shiflett

**Christopher Aubrey Shiflett** (født 6. mai 1971) er en amerikansk musiker som er gitarist for postgrunge&shy;bandet Foo Fighters. Han ble med til utgivelsen av bandets tredje album, *[[There Is Nothing Left to Lose]]*, og det første albumet han var med og spilte på var *[[One by One (album)|One by One]]*.

Før han begynte i Foo Fighters var han hovedgitarist i punkrock&shy;bandet No Use For A Name.

## Referanser


## Eksterne lenker
* 
* 
* 
*
James Hamilton, 3. hertug av Abercorn

**James Albert Edward Hamilton, 3. hertug av Abercorn** (født 30. november 1869, død 12. september 1953) var en britisk unionistpolitiker og adelsmann som ble den første guvernør av Nord-Irland. Han var oldefaren (farmors far) til Diana, fyrstinne av Wales.

Hamilton var ridder av Hosebåndsordenen og av St. Patricks-ordenen. Han ble også utnevnt til medlem av Det kongelige råd.

## Referanser


## Eksterne lenker
* 
*
Ferrocarrils de la Generalitat de Catalunya

**Ferrocarrils de la Generalitat de Catalunya** (**FGC**) er et jernbaneselskap som eies av Generalitat de Catalunya. Selskapet har flere tog- og metrolinjer i Catalonia. Totalt har de 140 km med smalspor (1 000 mm), 42 km med normalspor (1 435 mm) og 89 km med breie spor (eller «iberiske spor», 1 668 mm), samt tannhjulsbane og fjellbane. Blant annet driver FGC tre av linjene i metroen i Barcelona.

## Referanser


## Eksterne lenker
* FGCs offisielle hjemmeside
Ellingsrud

**Ellingsrud** er en drabantby i bydel Alna i Groruddalen i Oslo. Strøket ligger helt i utkanten av bydelen, og grenser til bydel Stovner, samt Lørenskog kommune.

Stedet har navn fra Ellingsrud gård, og ble bygget ut som drabantby fra starten av 1970-årene.

## Samferdsel

E6 går tvers gjennom området, mens Furusetbanen har sin endestasjon her (linje 2).

Furusetbanen ble først bygget til Haugerud i 1970. Banen ble forlenget til Furuset i 1978 og videre til Ellingsrudåsen stasjon med offisiell åpning den 8. november 1981. På Ellingsrudåsen er det i dag to utganger, der den ene utgangen fører til torget på Ellingsrud senter og den andre fører til grensen mellom Skansesteinen og Ellingsrudjordet.

## Historie

Utbyggingen av Ellingsrud startet ca. 1970 som en del av den store Furuset-planen i Oslo. Boligblokkene på Ellingsrud Øst (Karihaugen) var starten. Fra ca. 1980 ble Ellingsrud Vest etter hvert utbygget med blokker, terrasseblokker og rekkehus, bl. a. med Frydenlund og Skansen borettslag (OBOS), boligsameiene i Edvard Munchs vei og borettslagene på Fjeldstad. De tre borettslagene og boligsameiet på Munkebekken ble utbygget senere med innflytting fra slutten av 1983. Senere kom Bakås Sameie med rekkehus beliggende nedenfor Frydenlund borettslag. Ellingsrud omfatter i 2009 ca.  boenheter med en total befolkning på ca.  personer.

Ellingsrud Øst, Ellingsrud Vest og Ellingsrudflaten (Munkebekken) er boligområder som er skilt ut fra Ellingsrud gård, gnr 109 bnr 1. Dette er en gammel rydningsgård. Gården fikk en blomstringstid fra 1785 da Even Steen kjøpte gården. Han var prestesønn fra Nes i Hallingdal. Steen var i 1785 en etablert og velstående trelasthandler med borgerbrev som kjøpmann i Christiania. Han anla og drev kornmølle i Ellingsrudelva som danner grensen mellom Oslo og Lørenskog kommuner. Sønnen, Iver Steen, ble i 1809 utnevnt til veimester i Akershus. Han og Ellingsrud gård fikk en så solid posisjon at valget på deputerte fra Akershus amt (fylke) til riksforsamlingen på Eidsvoll i 1814 fant sted på Ellingsrud gård. Kammerherre, senere statsminister, Peder Anker, ble valgt sammen med sorenskriveren i Follo, Christian Magnus Falsen, og bonde Christian Kollerud fra Aurskog-Høland.

## Idrett og friluftsliv

Ellingsrud er også godt egnet til vintersportsaktiviteter, da drabantbyen grenser til Østmarka. Fra parkeringsplassen ved Ellingsrud ILs fotballbane er det på vinterstid satt opp skiløyper som fører innover Østmarka. Populære turmuligheter er til Nord- og Sør-Elvåga, Mariholtet eller Skårer.

## Se også
* Ellingsrud kirke
* Ellingsrud skole
* Ellingsrudåsen skole
* Ellingsrudåsen stasjon

## Referanser




## Eksterne lenker
* 
* Historisk turtips på Ellingsrud
Erhu

**Erhu**  (kinesisk: 二胡, pinyin: *èrhú*, også kalt **nanhu**, 南胡, *nan* = «sørlig»), også kalt *kinesisk fiolin*, er et tostrengers strykeinstrument fra Kina som benyttes både som solo- og som  orkesterinstrument. Det hører likesom zhonghu, gaohu, banhu, jinghu, sihu og flere andre til den store huqinfamilien. 

Erhu betyr ordrett «to-barbarisk», et navn som bygger på at det (likesom de andre musikkinstrumentene i huqinfamilien) har utenlandske (sentralasiatiske) røtter, og to strenger. Alternativt kan totallet (二) vise til at det er det nest største i denne  instrumentfamilien. 

Erhuen kom trolig til Kina på 900-tallet og vokste gradvis i popularitet. Den antas å ha utviklet seg fra *xiqin* 奚琴, et instrumernt som beskrives som en utenlandsk tostrengers lutt i *Yue Shu* 樂書, et encyklopedisk verk skrevet av musikkteoretikeren Chen Yang under Song-dynastiet. 

På 1800-tallet avanserte erhuen til hovedinstrumentet innen kinesisk opera. Det dreier seg da for det meste om en variant som kalles *jinghu* 京胡 eller *jingju* 京剧.

Erhuen ble også til et ledende soloinstrument innen  kinesisk underholdningsmusikk. Også i den moderne Folkerepublikken Kina er instrumentet et av de mest populære instrumentene.

## Litteratur
* Jones, Stephen (1995). *Folk Music of China*. Oxford: Clarendon Press OUP.
* Liu, Terence M. (1988). "Development of the Chinese Two-stringed Bowed Lute *Erhu* Following the New Culture Movement (c. 1915-1985)." Ph. D. dissertation. Kent, Ohio:  Kent State University.
* Stock, Jonathan. "A Historical Account of the Chinese Two-Stringed Fiddle Erhu." *Galpin Society Journal*, v. 46 (March 1993), pp. 83-113.
* Stock, Jonathan P. J. (1996). *Musical Creativity in Twentieth-Century China: Abing, His Music, and Its Changing Meanings*. Eastman Studies in Music. Rochester, New York: Rochester University Press.
* Wang, Yongde (1995). *Qing shao nian xue er hu* (Young person's erhu study). Shanghai Music Publishing House.

## Eksterne lenker
* 
* Chinese Musical Instruments Leisure and Cultural Services Department, Hong Kong
Bakås skole

**Bakås skole** er en 1&ndash;7-skole (barneskole) som er bygget i 1980, rehabilitert og bygget ut i 2022. Skolen ligger på Ellingsrud i bydel Alna i Oslo. Bakås skole har ca 300 elever og ligger tett på Østmarka, sørvest for Ellingsrudåsen.

## Rektorer
* Thomas Jensen (2017- fra Åsen skole (Lørenskog))
* Asgjerd Alstein Halseth (2012-2017 til Furuset skole)
* Eli Senneset (fungerende, 2012)
* Vibeke Saltnes Olsen (2010–2012, til Vestli skole)
* Magne Dahl (2010, til Furuset skole)

## Eksterne lenker
*
Håtunaleken

**Håtunaleken** var en historisk hendelse i Sverige i 1306 og var en del av en langvarig konflikt mellom kong Birger Magnusson og hans to yngre brødre, hertugene Erik Magnusson og Valdemar Magnusson.

## Bakgrunn
Da kong Magnus Ladulås døde i 1290 var hans sønn Birger Magnusson kun ti år gammel. Han hadde allerede som fireåring blitt valgt som tronfølger, og han og kongeriket Sverige fikk en formynder, marsken Torgils Knutsson.

Kong Birgers yngre bror, hertug Erik, muligens et bedre emne som konge og lederskikkelse, forsøkte å skape sitt eget rike i grenseområdene mellom Sverige, Norge og Danmark rundt det gamle norske området Bohuslän, som han hadde fått gjennom gifte med den norske prinsessen Ingebjørg Håkonsdatter, og Halland. Da Torgils Knutsson vendte tilbake fra det tredje og siste korstoget i Finland i 1293 hadde den innerikspolitiske forholdet utviklet seg til en strid mellom de tre brødrene hvor Valdemar støttet Erik mot kong Birger og hvor marsken fortsatte å støtte sin konge.

I 1304 hadde hertugene skrevet under på et dokument som innebar at ikke hadde rett til å drive sin egen utenrikspolitikk og ikke skulle opptre ved det svenske hoffet om de ikke var blitt innkalt. Bitterheten over denne overenskomsten var sannsynligvis hovedårsaken til Håtunaleken. I 1305 ble marsken Torgils Knutsson tatt til fange av hertugene og han ble henrettet i 1306 ved halshogging i Stockholm.

Følgen ble borgerkrig, men i 1306 hadde følelsene kjølnet såpass at hertugene gikk med på å erkjenne Birgers sønn Magnus Birgersson som tronfølger til Sveriges trone.

## Håtunaleken
Den 29. september 1306 dro hertug Erik og hertug Valdemar til kong Birger på hans kongsgård Håtuna ved Mälaren. De kom fra en bryllupsfest i Bjälbo sammen med et følge av soldater, og kongen tok imot dem som gjester og bød på en fest som utartet mot natten. I natten snek hertugene seg ut av sin rom og slapp inn soldatene som stormet inn i kongens soverom. Birger og hans ektemake ble tatt til fange og ble deretter satt i fengsel på Nyköpingshus. Kong Birgers sønn Magnus ble reddet til Danmark av en hoffmann og ble der tatt hånd om av kong Erik Menved.

## Etterdønninger
Hertug Erik tok makten i Sverige. Han hadde allerede suveren makt i sine områder i Halland og Bohuslän, og takket være ekteskapet med Ingebjørg Håkonsdatter hadde han også håp om å arve den norske tronen. Nærheten til Danmark var dog en trussel. Den danske kongen Erik Menved angrep Sverige og herjet i Västergötland. Eriks bror hertug Valdemar tok hevn ved å herje i Skåne med en styrke tyske leiesoldater. Den norske kongen allierte seg med den danske kongen, noe framtvang at Birger ble sluppet fri fra Nyköpingshus etter to års fangenskap.

## Litteratur
* Adolfsson, Mats (2007): *Svenska Uppror*, Del 1: *När borgarna brann* (från forntiden till år 1499). ISBN 978-91-27-02631-5
Luke Kibet

**Luke Kibet** (født 12. april 1983) er en kenyansk langdistanseløper. Han vokste opp i Eldoret, og satset til å begynne med på hinderløp, men satset hovedsakelig på maraton fra 2004.

Under VM i friidrett 2007 i Osaka vant han gull på tiden 2.15.59. Det var Kenyas første VM-gull i maraton siden Douglas Wakiihuri vant i 1987.

Kibets bestenotering er på 2.08.52, en tid han satte oktober 2005 i Eindhoven. På halvmaraton har han rekorden 1.00.43, fra september 2005 i Rotterdam.

## Opptøyene i Kenya 2007-2008
En tidligere OL-deltaker i 1988 fra Kenya, Lucas Sang, var en av de som ble angrepet og drept i Eldoret i forbindelse med opptøyene i Kenya, mens Kibet overlevde angrepet.

## Referanser

## Eksterne lenker
*
Ellingsrud skole

**Ellingsrud skole** er en 8&ndash;10 skole (ungdomsskole), bygget i 1978, beliggende på Ellingsrudåsen i bydel Alna i Oslo. Skolen ligger tett på Østmarka, og har bruk av naturen som et satsingsområde.

## Historie
Skole ble bygget i forlengelse av Ellingsrud senter i 1978 og er tegnet av arkitekt E. Ekra. Skolen ligger tett på et område med boligblokker fra 1970- og 80-tallet, men også med nær beliggenhet til Østmarka. Sløydbygget ligger nord for hovedbygget og danner sammen med fløyene et lite atrium.

Mandag 20. august 1979 ble Ellingsrud ungdomsskole innviet med plass til fire klasser på hvert årstrinn. 130 elever ble skrivet inn det første år. Arkitekten var Ernst Ekra. Skolen er tvillingskole og helt lik Øraker skole på Ullern.

Høsten 2021 tok bydelsoverlegen i bydel Alna beslutning om å stenge to av skolens klasserom etter funn av muggsopp. I løpet av høstferien ble rommene renovert. 

## Rektorer
* Ingjerd Tesaker (2021-)
* Nina Bordewich (2008-2021)
* Line Andreassen (2005-2008, til Sagene skole)

## Referanser


## Eksterne lenker
* 
*
Funicular de Montjuïc

**Funicular de Montjuïc** er en av tre kabelbaner i den katalanske byen Barcelona. Det meste av banen går i tunnel, og binder sammen metrostasjonen Paral·lel med Montjuïc-høyden. Banen er del av det samme billettsystemet som metroen, og er tegna inn på metroens linjekart som en del av denne. Den drives av Transports Metropolitans de Barcelona (TMB), som også driver metroen.

Kabelbanen ble åpnet 1928 som del av forberedelsene til verdensutstillingen i 1929. I 1992 ble den fullstendig oppgradert for å betjene trafikken til Montjuïc under de olympiske sommerlekene. 

Tekniske opplysninger:
*Lengde: *758 meter*
*Høyde: *76 meter*
*Maksimal stigning: *18 %*
*Vogner: *2-3 vogner per tog*
*Kapasitet: *400 personer per togsett*
*Spor: *Enkeltspor med møtesløyfe*
*Reisetid: *2 minutter*
*Maksimal hastighet: *10 meter per sekund*

Transport videre oppover er med taubane, der en kan velge mellom å gå av midtveis, eller følge helt opp til festningen. Taubanen er ikke del av TMBs tariffsystem.
Aurdøla

**Aurdøla** (**Vassfarelva**, **Strøslielva**) er en betegnelse som brukes om den nedre delen av *Vassfarelva* før den renner sammen med Urula. Fra myrområdene rundt Buvatn renner den som *Vassfarelva*, renner via flere mindre innsjøer til Strøen, som av noen regnes som øverste innsjø i selve Vassfaret, før den kaster seg utover Høgfoss som *Strøslielva*. Lokalt i Hedalen regnes gjerne den gamle fløtingsdammen som starten på Vassfaret. Lengre ned renner elva roligere ned mot Suluvatn, øvre og nedre Grunntjern og Nevlingen. Mellom Nevlingen og Aurdalsfjorden renner den innom Skrukkefylla. Fra Aurdalsfjorden, eller *Ardaln* som den heter lokalt, skifter den igjen navn og heter nå *Aurdøla* til den renner sammen med  Urula i Hedalen. Urula renner videre til Sperillen.

I deler av elveløpet danner elva fylkesgrense mellom Innlandet og Buskerud.

## Referanser
Abaíra

**Abaíra** er en kommune i delstaten Bahia i nordøstregionen av Brasil.

## Referanser


## Eksterne lenker
*
Alcobaça (Bahia)

**Alcobaça** er en kommune i delstaten Bahia i nordøstregionen av Brasil.

## Galleri

Fil:PICT0451greja.JPG|Igreja de Alcobaça
Fil:Sobradodealcobaça.jpg|Sobrado


## Referanser


## Eksterne lenker
*